12. ข้อมูลอื่นที่เกี่ยวข้อง

12.1 ภาวะเศรษฐกิจไทยปี 2554 และแนวโน้มปี 2555

เศรษฐกิจไทยปี 2554

ภาวะเศรษฐกิจของไทยในปี 2554 ต่างจากปีที่ผ่านๆ มา โดยประกอบไปด้วย 2 ช่วง
ช่วงแรกอยู่ในไตรมาสแรกถึงไตรมาส 3
ทั้งสภาพแวดล้อมทางเศรษฐกิจและการเมืองล้วนเป็นปัจจัยที่ทำให้เศรษฐกิจไทยขยายตัว
ทำให้การส่งออกของไทยสามารถขยายตัวในอัตราสูงถึงร้อยละ24.3 แม้กระนั้น เศรษฐกิจไทยใน 3
ไตรมาสแรกก็ยังขยายตัวได้เพียงร้อยละ 3.2
สำหรับเศรษฐกิจไทยในไตรมาสสุดท้ายแตกต่างจากในช่วง 3ไตรมาสแรกอย่างสิ้นเชิง
โดยเศรษฐกิจไทยได้รับผลกระทบจากสถานการณ์น้ำท่วมรุนแรงที่สุดในรอบห้าทศวรรษซึ่งส่งผลให้มีผู้เสียชีวิตมากกว่า
600 คน เศรษฐกจิไทยไตรมาสที่ 4 หดตัวร้อยละ 9.0 ทำให้โดยรวมในปี 2554 เศรษฐกจิ
ไทยขยายตัวเพียงร้อยละ 0.1

แนวโน้มเศรษฐกิจไทยปี 2555

สำหรับแนวโน้มเศรษฐกิจไทยในปี 2555 จะยังคงเผชิญกับแรงปะทะทั้งที่มาจากภายนอกและภายใน
ปัจจัยภายนอกที่สำคัญ ได้แก่วิกฤตการณ์หนี้สาธารณะในยุโรป ความไม่แน่นอนของเศรษฐกิจ สหรัฐฯ
และโอกาสที่จะเกิดภาวะเศรษฐกิจ ถดถอยในญี่ปุ่นตลอดจนการชะลอตัวลงของเศรษฐกิจจีน
สำหรับปัจจัยภายใน ได้แก่ ความไม่แน่นอนทางการเมืองที่ยังคงดำรงอยู่
และผลข้างเคียงของมาตรการภาครัฐที่อาจจะกระทบต่อเศรษฐกิจไทยได้
ทำให้คาดการณ์ว่าเศรษฐกิจไทยปี 2555 มีแนวโน้มที่จะอยู่ในภาวะชะงักงัน
โดยเติบโตเล็กน้อยหรือหดตัวเล็กน้อยที่ร้อยละ 0.5 และมีความเสี่ยงที่ค่อนข้างสูง

การดำเนินงานปี 2554 และแผนงานปี 2555

ปี 2554 เป็นปีแห่งความสำเร็จอีกปีหนึ่งของธนาคาร ซีไอเอ็มบี ไทย จำกัด (มหาชน)
ธนาคารสามารถสร้างผลกำไรสุทธิ 1,316.4 ล้านบาทเพิ่มขึ้นร้อยละ 58.8 จากกำไรสุทธิในปี
2553 อันเป็นผลมาจากความสำเร็จในการปรับกลยุทธ์ของธนาคาร อีกทั้ง
ธนาคารมีความพยายามในการเพิ่มขีดสมรรถภาพในการรองรับกลุ่มลูกค้าที่หลากหลายให้มีประสิทธิภาพมากขึ้น
ด้วยการให้ความสำคัญในการพัฒนาบุคลากรการพัฒนาระบบเทคโนโลยีผ่านโครงการ 1Platform
และการขยายเครือข่ายการให้บริการ ในสิ้นปี 2554 ธนาคารมีสาขา 157 แห่งเอทีเอ็ม 533
เครื่อง และบูธรับแลกเปลี่ยนเงินตราต่างประเทศ 32 บูธ

ในปี 2555 ธนาคารจะให้ความสำคัญในการพัฒนาด้านต่างๆ ดังนี้

• กระตุ้นการเติบโตด้านวาณิชธนกิจและบรรษัทธุรกิจ

• มุ่งพัฒนาด้านธุรกิจรายย่อย

• เพิ่มขีดสมรรถภาพด้วยระบบเทคโนโลยีใหม่ (1Platform)

• ค้นหาและสร้างกระแสใหม่ๆ เพื่อตอบสนองความต้องการของลูกค้ากลุ่มใหญ่

• ดำเนินธุรกิจอย่างมีศักยภาพและอยู่ในระดับความเสี่ยงที่ดี

• รวบรวมจุดแข็งของธนาคาร ซีไอเอ็มบี ไทย และกลุ่มซีไอเอ็มบี เพื่อมุ่งสู่ระดับภูมิภาค

• สร้างวัฒนธรรมการทำงานที่เน้น การทำงานเป็นทีม ความสร้างสรรค์ และความรับผิดชอบ

12.2 ความรับผิดชอบต่อสังคม

ความรับผิดชอบต่อสังคมถือเป็นหัวใจของทุกสิ่งที่ธนาคารดำเนินการ
เป็นพันธะในการรับใช้และเพิ่มคุณค่าแก่ชีวิตและทำให้ ลูกค้า พนักงาน
และชุมชนของเราได้รับสิ่งที่ดีที่สุดในชีวิต

“การดำเนินงานต่างๆ เพื่อช่วยเหลือสังคมภายใต้โครงการ “คอมมิวนิตี้ ลิงค์”
ธนาคารจะได้รับการสนับสนุนด้านงบประมาณจาก CIMB Foundation ประเทศมาเลเซีย
นับเป็นการนำเงินทุนจากต่างประเทศมาสร้างสรรค์และมอบสิ่งดีๆ คืนกลับสู่สังคมไทย
โดยภายใต้แนวคิดหลักของการดำเนินโครงการคอมมิวนิตี้ ลิงค์ กิจกรรมเพื่อสังคมที่จะเกิดขึ้น
จะไม่จำกัดอยู่เพียงแค่การมอบเงินสนับสนุนเท่านั้น แต่ทางธนาคารโดยเฉพาะทีมงานสาขา
จะพลิกบทบาทสู่การเป็นผู้สานต่อโครงการในระยะยาว
เพื่อให้โครงการมีความยั่งยืนและสามารถคืนประโยชน์สู่สังคมได้มากที่สุด
อีกทั้งยังสอดคล้องกับทิศทางการเป็นผู้ให้ของมูลนิธิซีไอเอ็มบี (CIMB Foundation)
ทั่วภูมิภาคเอเชียตะวันออกเฉียงใต้ นอกจากนี้ ธนาคารซีไอเอ็มบี ไทย
ยังจะได้เชิญชวนพนักงานเข้ามามีส่วนร่วม รวมถึงการผนึกกำลังร่วมกับลูกค้าและองค์กรต่าง ๆ
เพื่อมาเป็นพันธมิตรอีกด้วย”

สุภัค ศิวะรักษ์

กรรมการผู้จัดการใหญ่และประธานเจ้าหน้าที่บริหาร ธนาคารซีไอเอ็มบี ไทย

นับจากการเปิดตัวโครงการ คอมมิวนิตี้ ลิงค์ (Community Link)
อันเป็นความร่วมมือระหว่างธนาคารและมูลนิธิซีไอเอ็มบี เมื่อปลายปี 2553
เพื่อมอบโอกาสให้แก่ชุมชนในการนำเสนอความคิดริเริ่มเพื่อช่วยส่งเสริมให้สภาพความเป็นอยู่ของผู้คนในท้องถิ่นดียิ่งขึ้น
ด้วยความร่วมมือขององค์กรในท้องถิ่นและองค์กรไม่แสวงผลกำไร
โดยมีจุดมุ่งหมายเพื่อให้เกิดประโยชน์อย่างยั่งยืน ปี 2554 นี้
ธนาคารจึงเดินหน้าสร้างสรรค์โครงการต่าง ๆ อย่างต่อเนื่อง
โดยการนำโมเดลหรือรูปแบบการดำเนินงานของมูลนิธิซีไอเอ็มบี
มาพัฒนาให้เหมาะสมกับสภาพแวดล้อมของประเทศไทยและเพิ่มเติมด้วยความเข้าใจในพื้นฐานของความเป็นคนไทยที่มีน้ำใจให้กันเสมอ

ดังนั้น นอกเหนือจากการให้สาขาของธนาคาร ในฐานะคนในท้องถิ่น
ทำหน้าที่เป็นศูนย์กลางในการสร้างสรรค์โครงการที่สอดคล้องกับความต้องการของแต่ละชุมชน
อันเป็นการดำเนินงานจากระดับล่างสู่บน ที่ถือเป็นเอกลักษณ์ของโครงการคอมมิวนิตี้ลิ้งค์แล้ว
ธนาคารยังได้ประสานความร่วมมือจากทุกภาคส่วนของสังคมเพื่อมาเป็นพันธมิตร ไม่ว่าจะเป็น
องค์กรส่วนท้องถิ่นและองค์กรที่ไม่แสวงหากำไร (NGO) กลุ่มลูกค้า องค์กรภาครัฐ สื่อมวลชน
รวมถึงผู้บริหาร พนักงาน และอาสาสมัครจิตอาสา
ในการร่วมทำประโยชน์ในวิถีที่แตกต่างกันและตามความถนัดหรือความเชี่ยวชาญ โดยในปีนี้
ธนาคารได้รับการสนับสนุนเงินทุนจากมูลนิธิซีไอเอ็มบีกว่า 3 ล้านบาท
ดำเนินโครงการเพื่อสังคมที่ธนาคารมีความภูมิใจ ดังนี้

-   โครงการบริจาคโลหิตและตรวจสุขภาพฟรี

  นับจากปี 2553 ธนาคารร่วมกับสภากาชาดไทยรับบริจาคโลหิตทุกๆ
  ไตรมาสจนถึงปัจจุบันรวมทั้งสิ้น 12 ครั้งมียอดผู้บริจาคโลหิตรวมแล้วเกือบ 3,000 คน
  และร่วมกับโรงพยาบาลวิภารามจัดให้บริการตรวจสุขภาพชุมชน ณ ศูนย์การค้าเซียร์รังสิต
  นอกจากนี้ยังร่วมกับสำนักงานเขตปทุมวันจัดรับบริจาคโลหิตในวาระพิเศษช่วงมหาอุทกภัยปี 2554

-   โครงการพัฒนาหลักสูตรคอมพิวเตอร์กราฟิก พร้อมทุนการศึกษาอาจารย์
    มูลนิธิส่งเสริมและพัฒนาคนพิการ อ.ปากเกร็ด จ.นนทบุรี

  ส่งเสริมให้ครูซึ่งล้วนเป็นผู้พิการได้เรียนคอมพิวเตอร์กราฟิกเพิ่มเติม
  เพื่อนำความรู้มาสอนนักเรียนรุ่นต่อๆ ไป และยังเปิดโอกาสให้อาสาสมัครและพนักงานกว่า 100
  คนร่วมทำประโยชน์ทาสีสนามกีฬา ปรับปรุงทัศนียภาพและทำความสะอาดให้แก่มูลนิธิฯ อีกด้วย

-   โครงการฝึกเกษตรอาชีพ เพื่อโครงการอาหารกลางวัน โรงเรียนวัดเจ้าบุญเกิด อ.ไชโย
    จ.อ่างทอง

  ได้รับการสนับสนุนองค์ความรู้จากสำนักงานพัฒนาที่ดินจ.อ่างทอง
  เพื่อให้นักเรียนนำความรู้ไปประกอบอาชีพเมื่อกลับยังถิ่นฐานของตน
  ธนาคารยังร่วมกับสำนักพิมพ์แจ่มใสในการจัดทำห้องสมุดใหม่ให้กับทางโรงเรียน

-   โครงการศูนย์คอมพิวเตอร์และการเรียนการทางไกล โรงเรียนบ้านหนองโสมง อ.วังน้ำเขียว
    จ. นครราชสีมา

  ธนาคารสนับสนุนโสตทัศนอุปกรณ์
  พร้อมทั้งระบบอินเตอร์เน็ตเพื่อให้การสอนทางไกลเป็นไปอย่างมีประสิทธิภาพ
  และยังร่วมมือกับบริษัท มีเดีย แอสโซซิเอตเต็ด จำกัด
  ธุรกิจสื่อสิ่งพิมพ์ในการร่วมเป็นพันธมิตรสนับสนุนหนังสือและหลักสูตรการเรียนการสอน

-   โครงการศูนย์การเรียนรู้คอมพิวเตอร์ โรงเรียนชุมชนบ้านหม้อ อ.ศรีเชียงใหม่ จ.หนองคาย

ส่งเสริมการเรียนรู้คอมพิวเตอร์ให้แก่นักเรียนประถมในพื้น
ที่ห่างไกลและแก่ชุมชนเพื่อสืบค้นข้อมูลทางอาชีพ สภาพดินฟ้าอากาศ
ราคาผลผลิตโดยได้รับการแนะนำโครงการจากผู้สื่อข่าวสถานีโทรทัศน์ช่อง 9 โมเดิร์นไนน์
ระดมเงินและชุดกีฬา โดยมีสำนักพิมพ์แจ่มใส ร่วมเป็นพันธมิตรในการจัดทำห้องสมุดให้แก่โรงเรียน

-   โครงการศูนย์การเรียนรู้วิทยาศาสตร์และระบบนิเวศน์ชุมชน โรงเรียนวัดปากลัด อ.เมือง
    จ.สมุทรสงคราม

ผสมผสานภูมิปัญญาท้องถิ่นเข้ากับเทคโนโลยีสมัยใหม่ธนาคารได้สนับสนุนการจัดซื้อครุภัณฑ์ห้องปฏิบัติการวิทยาศาสตร์
พร้อมทั้งหลักสูตรการเรียนการสอนน้ำหมักชีวภาพ น้ำตาลมะพร้าว สวนสมุนไพร
พัฒนาแหล่งศึกษาพันธุ์ไม้ชายเลน

-   โครงการศูนย์การเรียนรู้คอมพิวเตอร์ ร่วมกับโรตารี่คลับ กศน. และประชาคมเขตห้วยขวาง

  สร้างโอกาสทางการศึกษาให้แก่นักเรียนกศน.
  เพิ่มประสิทธิภาพการเรียนการสอนคอมพิวเตอร์ด้วยอุปกรณ์ที่ทันสมัย
  และเพียงพอต่อจำนวนนักเรียนที่มีมากถึง 2,000 คน

-   ร่วมใจฝ่าวิกฤติมหาอุทกภัย ปี 2554

  ระดมทุนทั้งจากธนาคาร มูลนิธิซีไอเอ็มบี และเงินบริจาคสมทบจากคณะผ้บู รหิ ารและพนกั
  งานรวมมากกว่า 3 ล้านบาท โดยได้ทำการเดินสายส่งมอบถุงยังชีพและน้ำดื่ม
  พร้อมทั้งจัดซื้อเรือยนต์ 25 ที่นั่ง ทั้งยังระดมเงินทุนจากพนักงาน
  และพันธมิตรในโครงการเพื่อซ่อมแซมที่อยู่อาศัยหลังน้ำลดช่วยเหลือผู้ประสบภัย
  เพื่อนพนักงานในกลุ่มซีไอเอ็มบีทุกประเทศยังได้ร่วมกันแสดงน้ำใจด้วยการจัดตั้งกองทุน
  “เพื่อนช่วยเพื่อน”และยังได้จัดกิจกรรม “ซีไอเอ็มบี
  ไทย….เพื่อนช่วยเพื่อน”เพื่อช่วยกันทำความสะอาดและฟื้นฟูบ้านเพื่อนพนักงานที่เสียหายจากน้ำท่วมอีกด้วย

-   การต่อต้านการทุจริต และคอร์รัปชั่น

  นอกเหนือจากการประกาศแนวนโยบายในการกำกับกิจการที่ดีและจรรยาบรรณในการดำเนินธุรกิจ
  ธนาคารยังได้เข้าร่วมกิจกรรมเดินรณรงค์เพื่อแสดงถึงการรวมพลังของภาคเอกชนไทยในการต่อต้านปัญหาทุจริตและคอร์รัปชั่น
  โดยร่วมกับสมาคมธนาคารและศูนย์ภาคีเครือข่ายต่อต้านคอร์รัปชั่น (ภคต.) ณ สวนลุมพินี
  เมื่อวันที่ 25 กันยายน 2554

12.3 กิจกรรมที่สำคัญในรอบปี

ปี 2554 นับเป็นปีที่ธนาคาร ซีไอเอ็มบี ไทย ได้ดำเนินกิจกรรมและโครงการต่างๆ
อย่างต่อเนื่องตลอดปี นับตั้งแต่การเข้าร่วมในงานมหกรรมการเงิน (Money Expo)
ซึ่งจัดโดยวารสารการเงินธนาคารใน 4 จังหวัด ได้แก่ หาดใหญ่ กรุงเทพฯ
นครราชสีมาและเชียงใหม่ ภายใต้แนวคิด “The Taste of ASEAN”
อันแสดงถึงศักยภาพของความเป็นธนาคารเครือข่ายระดับภูมิภาคอาเซียนที่ได้ผสมผสานความหลากหลายและประสบการณ์ความชำนาญทางด้านการเงิน
เพื่อให้บริการแก่ลูกค้าทั่วอาเซียนได้อย่างครบวงจรซึ่งบูธของธนาคารได้รับการตัดสินจากคณะกรรมการจัดงานให้ได้รับรางวัลยอดเยี่ยม
บูธสวยงามประเภทพื้นที่ขนาดกลาง

ทั้งนี้
เพื่อเป็นการพบปะและแลกเปลี่ยนความคิดเห็นกับลูกค้าสินเชื่อรายใหญ่และเอสเอ็มอีของธนาคารตามจังหวัดสำคัญในภูมิภาคต่างๆ
ทั่วประเทศ ธนาคารยังได้เดินสายจัดงานเลี้ยงอาหารค่ำให้แก่ลูกค้าในจังหวัดสงขลา (หาดใหญ่)
ขอนแก่น พัทยา นครราชสีมา สมุย และภูเก็ตรวมกว่า 800 คน โดยได้รับเกียรติจากคุณจักรมณฑ์
ผาสุกวนิช ประธานกรรมการธนาคาร
ซึ่งนับเป็นหนึ่งในบุคลากรของประเทศที่ได้รับการยอมรับนับถือในภาคเศรษฐกิจว่าเป็นผู้รอบรู้ในเชิงเศรษฐศาสตร์มหภาคเป็นอย่างยิ่ง
เป็นองค์ปาฐกในการบรรยายถึงแนวโน้มธุรกิจและอุตสาหกรรมในภาคนั้นๆ